‘Nie ANC-beleid’ dat Bok-embleem waaiArgieffoto. Die ANC het in ŉ kort verklaring gesê hy neem kennis van Strike Ralegoma, ANC-LP en lid van die parlementêre portefeuljekomitee oor sport en ontspanning, se uitlatings dat die Springbokke ook die protea as embleem moet gebruik. “Sy uitlatings verteenwoordig nie die beleid van die ANC nie en gevolglik distansieer die ANC hom van die uitlatings wat deur kameraad Ralegoma gemaak is,” het die party gesê. Verteenwoordigers van die Suid-Afrikaanse Rugbyunie (Saru) het vroeër die week voor die komitee verskyn. Volgens mediaberigte het Ralegoma gesê alle nasionale sportspanne moet met ’n enkele embleem speel ten einde suksesvolle transformasie te bewerkstellig.